**Condiții pentru a deveni distribuitor al ferestrelor de mansardă VELUX**

* Să deții un magazin specializat în vânzarea din stoc a materialelor de construcții. Acest magazin să fie deschis publicului între orele normale de lucru.
* Să expui și să oferi celor interesați broșura principală de produse. Această broșură conține prețurile recomandate de vânzare a produselor VELUX. Preturile sunt stabilite în EUR și se achită la cursul BNR din data efectuării plății.
* Să iei măsurile necesare pentru ca personalul tău să cunoască bine produsele noastre. Noi te vom sprijini în acest sens, prin instruirea periodică a angajaților în privința cunoștințelor de bază.
* Să expui materialele noastre promoționale – postere, flyere şi preferabil un stand demonstrativ. Noi îți oferim toate aceste materiale.
* **Să fii de acord să folosești mărcile înregistrate VELUX şi alte mărci înregistrate ale grupului VELUX în conformitate cu Ghidul pentru folosirea mărcilor înregistrate VELUX, precum şi cu documentele specifice, emise periodic de grupul VELUX. La cerere se oferă o copie completă a acestor documente.**
* Să accepți ideea că nu vei putea fi unic distribuitor al produselor noastre. Firma VELUX nu acordă acest statut nici unuia dintre distribuitorii săi.

**În schimb poți obține:**

* Discount de distribuitor. Acesta se stabilește procentual asupra prețului fără TVA.
* Sprijinirea campaniilor publicitare locale, inițiate de tine pentru promovarea produselor noastre. În acest sens îți oferim gratuit șablonul gata de tipar.
* Includerea numelui societății tale în lista distribuitorilor VELUX disponibilă pe velux.ro, ceea ce reprezintă o recomandare către potențiali clienți.